Ipharadesi Lephasini Libhudango Namkha Yinto Yamambala?FUNDA NGELINYE ILIMI Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon Frentji Ga Garifuna Georgian Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian IsiNdebele Isoko Japanese Jarimani Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tariyana Telugu Tetun Dili Thai Tiv Tojolabal Tok Pisin Tshiluba Tshwa Tsonga Tswana Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zande ZuluEPraslin, Seychelles kulapho isikhulu samajoni uGordon azitholela khona isivande sakhe se-Edeni ngomnyaka ka-1881Nakukhulunywa ngePharadesi kungenzeka ufikelwa mbono wencwadi yokuthatha amakhambo enemibala emihle ekuthatha ikubeke endaweni ekude “elipharadesi,” uthi nawulapho ufese uzigedle ulibale ngemirarwakho yangemihla. Kodwana usuke wazi ukuthi nawubuyela epilwenakho yamambala ufika uthole izinto zisafana nendlela ozitjhiye zingayo.Kinanyana ngikuphi, nakububuhle bepharadesi buyakarisa tle! Asikwazi nokuzibamba. Sihlala sizibuza ukuthi: ‘Kghani “ipharadesi” sekumane kulibhudango elikarisako? Nakube kunjalo-ke, kubayini lisikara kangaka? Kghani lizakhe khelibe yinto yamambala?’IINKOLELO NGEPHARADESIEmakhulwini weminyaka eyadlulako, abantu bebasolo bakarwa mbono abanawo ngepharadesi. Inengi labantwaba ikarekwabo bebayisusela eBhayibhelini nakukhulunywa “ngesivande se-Edeni esinca ngepumalanga.” Khuyini ebekwenza isivandesi sithandeke kangaka? Umlando uthi: “[“UJehova,” NW] uZimu wamilisa yoke imihlobo yemithi eganukejako nelungele ukudliwa.” Isivandeso besisihle begodu siyindawo ethokozisako. Into ebeyenza indawo le ikarise khulu, kukuthi phakathi kwesivandeso ‘bekunomuthi wokuphila.’—Genesisi 2:8, 9.Umlando wencwadi kaGenesisi nawulandisako uthi, bekunemifula emine egeleza ivela esivandeneso. Eminye yemifula leyo isaziwa bekube kunamhlanjesi. KuneThigrisi, eyaziwa nange (Hiddekel) neYufrathe. (Genesisi 2:10-14) Imilambo emibili le igelezela eLwandle lePheresiya, nje eselaziwa nge-Iraq, ingcenye yePheresiya lekadeni.Kuyezwakala nakuthiwa ipharadesi elisephasini lihlobana eduze nePheresiya lekadeni. EPhiladelphia Museum of Art, esePennsylvania, e-U.S.A, kunomada wangeminyaka yabo-1600, umada loyo ulengiswe ebodeni lalapho. Nawuwuqalako ubona isivande esikantjelwe ngamaboda nemithi etjalwe hlangana namablomu. Ngelimi lesiPheresiya ibizo elithi “isivande esikantjelweko” litjho “ipharadesi.” Umfanekiso osemadeni lo usipenda sikhanye isithombe somlando weBhayibheli ngobuhle besivande se-Edeni.Eqinisweni, indaba yepharadesi ihlathululwa ngamalimi namasiko amanengi abhode iphasi. Kwathi abantu nabafudukela kezinye iindawo zephasi, bakhamba nemibono yomlando engeyamambala. Kwathi nasele kudlule amakhulu weminyaka imibono leya yaqarhelana neemfundiso zeenkutana zakezinye iinarha. Bekube kunamhlanjesi, abantu basahlobanisa iinarha ezinobuhle bemvelo nepharadesi.IRHUBHULULO NGEPHARADESIAbahloli beenarha bakhe bathi sebalitholile ipharadesi elalahleka. Ngokwesibonelo, uCharlse Gordon, osikhulu samajoni wamaBritish, uthi nakavakatjhele eSeychelles ngo-1881, wakarwa bubuhle bendawo yeVallée de Maiee, nje eseyenziwe iNdawo yezoMlando ePhasini. Uthi wavuma bonyana indawo le kufuze ibe sivande se-Edeni. Ngabo-1500, umlayeli wemikhumbi uChristopher Columbus, naye wakhe wathi sekusele kancani asifumane isivande se-Edeni, lokho bekakutjhwiso kufika esihlengeleni seHispaniola, nje seyaziwa ngeDominican Republic neHaiti.Incwadi yekadeni ebizwa nge-Mapping Paradise, inemininingwana engaphezu kweli-190 yemimebhe yekadeni, eminengi yayo iveza u-Adamu no-Eva basendaweni ye-Edeni. Phakathi kweencwadezo kunomebhe ongakajayeleki wangeminyaka yabo-1300, nomsongo we-Beatus of Liébana. Umsongo loyo unesithombe sesivande sepharadesi. Esithombeneso kunemilambo namabizo wakhona ngokulandelana, “i-Tigris,” “i-Eufrates,” “i-Pison,” “neGeon.” Imilambo le beyigeleza emagumbini amane. Ekhabolakhona, imilambo le beyifanekisela ukurhatjheka kobuKrestu emagumbini amane wephasi. Umfanekiso lo utjengisa ukuthi nanyana iPharadesi lekadeni lingasaziwa, kodwana lisazokusolo likhunjulwa nobuhle balo.UJohn Milton imbongi yelimi lesiNgisi, yangeminyaka yabo-1700. Waziwa ngekondlo yakhe ethi, Paradise Lost, esekelwe emlandweni wencwadi kaGenesisi okhuluma ngo-Adamu no-Eva. UMilton wabuye watlola ngomphumela wendaba nakathi, Paradise Regained. Endabeni le wagandelela indaba yesithembiso sokuvuselelwa kokuphila okungapheliko kwabantu ephasini, wathi: “Iphasi loke lizokuba yipharadesi.”IZINTO SEZIGAYA NGOMUNYE UMHLATHISekuyakhanya-ke nje bonyana indaba yokulahleka kwepharadesi ebelisephasini bekuyiqophamlando emntwini woke. Alo kubayini ikghatjhelwa eqadi kangaka? Incwadi ethi-Mapping Paradise ithi, “Izazi zekolo nakhe kwakhulunywa ngendaba yepharadesi le, vane zizithele ngaqandako ngabomu.”Inengi labantu abasondako lafundiswa ukuthi isiphetho sekhambo labo kukuya ezulwini, ingasi indaba yepharadesi elisephasini. Khonapho, iBhayibheli lithi encwadini yeRhubo 37:29: “Abalungileko bazakuzuza inarha, bahlale kiyo nini nanini.” Kodwana iphasini esiphila kilweli angeze sathi liyipharadesi, okwenza sizibuze-ke ukuthi, kghani isithembiswesi sizakhe sizaliseke na? *IPHARADESI LAMAMBALA EPHASINIUJehova uZimu owadala iPharadesi lamambala uthembisa ukuvuselela koke okwalahleka. Njani? Khumbula ukuthi uJesu wasifundisa ukuthandaza bunje: “Umbuso wakho awufike, intando yakho yenziwe ephasini njengombana kunjalo ezulwini.” (Matewu 6:10) UmBuso loyo ungurhulumende osezandleni zakaJesu Krestu ozokuqeda yoke imibuso yabantu. (Danyela 2:44) Ngaphasi komBuso loyo, intando kaZimu kunye nepharadesi elisephasini “kuzokuhlala isiphelani.”Ekadeni umphorofidi u-Isaya watjhukumiseleka bona akhulume ngobujamo bePharadesi elithenjisiweko. (Isaya 11:6-9; 35:5-7; 65:21-23) Kuzokuphela koke ukugandeleleka nemiguruguru etlhorisa abantu namhlanjesi. Sibawa uthathe imuzuzwana embalwa ufunde imitlolo leyo eBhayibhelini lakho. Ukwenza njalo kuzokuqinisekisa ngalokho uZimu akubekele abantu abathembekileko. Abantwabo boke njalo bazokuthokoziswa lipharadesi kunye nokumukelwa nguZimu, okuzizinto ezalahlwa ngu-Adamu.—IsAmbulo 21:3.Sikutjho ngaliphi ukuthi ithemba lePharadesi elisephasini akusilo ibhudango? Sikutjho ngebanga lalokho esikutjelwa liBhayibheli nalithi: “Amazulu mazulu [“kaJehova,” NW], iphasi walinikela abantu.” Ithemba lePharadesi elisephasini lingilokho “uZimu ongaleyi amala akuthembisa koke kungakathomi.” (IRhubo 115:16; Titosi 1:2) Umbono weBhayibheli lo ngePharadesi uyakarisa tle!^ isig. 15 Kuyathabisa ukwazi bonyana nencwadi ebizwa nge-Koran, evesini 105 lesura 21, abo-Al-Anbiya [Ababaphorofidi], bathi: “Abalungileko hlangana neenceku Zami bazakudla ilifa lephasi.”
